Maktab Sultan Ismail

Maktab Sultan Ismail atau nama ringkasnya SIC (Sultan Ismail College), merupakan sebuah sekolah kluster kecemerlangan yang terletak di Jalan Telipot, Kota Bharu, Kelantan.

Pada 2009, Maktab Sultan Ismail memiliki 896 pelajar lelaki dan 36 pelajar perempuan, menjadikan jumlah keseluruhan murid seramai 932 orang. Ia mempunyai seramai 94 orang guru.

Sejarah 
Maktab Sultan Ismail ditubuhkan sebagai Ismail English School (IES) pada 5 Januari 1936 oleh Tengku Mahmood Mahyideen dengan kebenaran A.C Baker, Penasihat British di Kelantan ketika itu. Nama sekolah ini diambil sempena Kebawah KDYMM Sultan Ismail ibni al-Marhum Sultan Muhammad IV, Sultan Kelantan yang memerintah pada masa itu.

IES menumpang di sebuah bangunan Sekolah Melayu Padang Garong di Jalan Hospital, Kota Bharu. Pada akhir Tahun 1936 IES telah berpindah ke sebuah bangunan baru di Telipot. Nama IES ditukar menjadi Sultan Ismail College (Maktab Sultan Ismail/MSI) pada 17 April 1954.

Maktab Sultan Ismail yang kekal di tempat asalnya pada tahun 1954 telah berkembang sebagai sekolah menengah yang mempunyai tingkatan 4, 5, 6 Rendah dan 6 Atas dalam aliran sastera, sains dan perdagangan. Maktab Sultan Ismail telah dilengkapi dengan kemudahan asrama, rumah-rumah guru, dewan besar, makmal sains, kantin di kawasan tanah yang berkeluasan 20 ekar.

Pembukaannya telah dirasmikan pada 7 April 1955 oleh KDYMM Sultan Ibrahim ibni al-Marhum Sultan Muhammad IV, Sultan Kelantan yang memerintah pada masa itu. Sempena perasmiannya nama sekolah ini telah ditukar kepada Maktab Sultan Ismail (sebelumnya dikenali Ismail English School).

Pencapaian 
Kebangsaan
 2009 Anugerah Sekolah Kluster Kecemerlangan

 Alamat
Maktab Sultan Ismail,
Jalan Telipot,
15150 Kota Bharu,
Kelantan, Malaysia
Telefon =  6097418772
Faks       = 6097482161

 Pautan luar 
 SULTAN ISMAIL COLLEGE OFFICIAL BLOG
 SULTAN ISMAIL COLLEGE ALUMNI (SICA)
Kategori:Sekolah Kluster Kecemerlangan